Kaset da benn eo al listenn gant Jean-Yves Callac ("Sous le chêne vert", kuzulier kêr Lannuon, labourer-douar war e leve) hag Yves Pelle (Strollad Breizh, eil maer Erge, bet ezel ar c'hKASR, peurwirier-kontoù diouzh e vicher). Evit an danvez-kuzulierien all e vo: Andrev Ollivro, stourmer evit an endro, mouezh aotreet ar c'henstrollad Harz d'al lanvioù glas, Jacqueline Gibson, prezidantez ar gevredigezh Breizh-Kembre ha Marie-Louise  Peron Le Bot, sternerez. Fellout a ra d'al listenn "bodañ barregezhioù kenglokaus evit diorren Breizh". Penn listenn en departamant a vo diskouezet en deizioù o tont.